钦定古今图书集成/明伦汇编/氏族典/第226卷 > 杨公则
## 钦定古今图书集成/明伦汇编/氏族典/第226卷 > 杨公则

按《梁书杨公则传》：“公则字君翼，天水西县人也。父仲
怀战死，公则随父在军，抱尸号哭，殓毕，徒步负丧归，
由此著名。历官员外散骑侍郎，为宋熙太守。氐贼李
乌奴作乱，公则固守，粮竭，陷于寇，抗声骂贼。乌奴壮
之，更厚待焉。公则单马逃归。齐高帝除晋寿太守。永
明中，迁扶风，母忧去官，起为宁朔将军。巴东王子响”
构乱，公则率师进讨。事平，迁武宁太守。和帝即位，授

公则栅，军中惊扰，公则坚卧不起，徐命击之，东昏军
乃退。事平，进号左将军，还镇南蕃。天监元年，封宁都
县侯。四年，征中护军。时朝廷始议北伐，以公则威名
素著，诏假节，先屯洛口。公则受命，遘疾，卒于师，年六
十一，赠车骑将军，谥曰烈。公则为人敦厚慈爱，居家
笃睦。性好学，虽居军旅，手不辍卷。子膘嗣，有罪国除。
庶长子朓嗣。